**Р Е П У Б Л И К А С Р Б И Ј А**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**УСТАНОВА ЗА СМЕШТАЈ**

***Домско одељење за смештај одраслих и старијих лица “Забучје“, Ужице***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ИЗВЕШТАЈ О РАДУ УСТАНОВЕ**

**ДОМСКО ОДЕЉЕЊЕ ЗА СМЕШТАЈ ОДРАСЛИХ И СТАРИЈИХ ЛИЦА „ЗАБУЧЈЕ“**

**ЗА 2020. ГОДИНУ**

**09.02.2020.**

**САДРЖАЈ ИЗВЕШТАЈА**

1. ОСНОВНЕ ИНФОРМАЦИЈЕ О УСТАНОВИ ЗА СМЕШТАЈ
2. УВОДНИ ДЕО
3. УСТАНОВА КАО ПРУЖАЛАЦ УСЛУГА
4. КОРИСНИЦИ УСЛУГЕ СМЕШТАЈА
5. СТРУЧНИ РАД
6. ОСТАЛЕ УСЛУГЕ КОЈЕ УСТАНОВА ПРУЖА
7. ЗАКЉУЧНА РАЗМАТРАЊА
8. **ОСНОВНЕ ИНФОРМАЦИЈЕ О УСТАНОВИ ЗА СМЕШТАЈ**

Назив установе: Домско одељење за смештај одраслих и старијих лица „Забучје“

Оснивач: Министарство за рад, запошљавање, борачка и социјална питања

Година оснивања: Година оснивања установе је 2010. Дом је почео са пријемом корисника 01.07.2011. године.

Број лиценце: 535

Лиценцирани капацитет: 80 корисника

Директор установе: Ана Урошевић

Место (град/општина): Ужице

Градска општина: Ужице

Адреса и поштански број: 31000 Ужице

Елекронска адреса установе: domzastare.ue@mts.rs

Телефон и факс: 031/ 3522590 или 031/03100064

**II УВОДНИ ДЕО**

***Предмет извештаја*** *је рад установе у 2020.години.*

***Основа за израду извештаја*** *су захтев Завода за социјалну заштиту и позитивни прописи који уређују рад установа социјалне заштите.*

***Извештај је******намењен*** *Заводу за социјалну заштиту, који ће исти разматрати.*

**III УСТАНОВА КАО ПРУЖАЛАЦ УСЛУГА**

***1. ОРГАНИЗАЦИЈА И УСЛОВИ РАДА***

*Домско одељење за смештај одраслих и старијих лица „Забучје“ је основано 2010. године одлуком Владе Републике Србије, а са радом је почело 01.06.2011. године.*

*Домско одељење функционише као посебна организациона јединица Центра за социјални рад „Ужице“. Овај начин пословања наилази на низ проблема у пракси и од стране струке је оцењен као неодговарајући. Сматрамо да би осамостаљивање установе имало позитиван ефекат на квалитет пружања услуге.*

*С обзиром да се ради о Домском одељењу, Директор Центра за социјални рад “Ужице“ има статутом предвиђена права, обавезе и одговорности када је реч о руковођењу установом. Руководилац домског одељења, такође има одређена права и обавезе када је реч о организацији рада у Домском одељењу. Услуге социјалног рада су обезбеђене кроз рад дипломираног социјалног радника, а услуге радне терапије кроз рад вишег радног терапеута. Наведена три радна места финансира надлежно министарство.Осталим радницима плате се обезбеђују из прихода Дома, тј. из цене смештаја.*

*Финансијско-рачуноводствене послове обављају самостално финансијско-рачуноводствени сарадник Домског одељења и Одељење за финансије Центра за социјални рад „Ужице“. Здравствене услуге пружа један лекар. Поред лекара, здравствене услуге пружа и медицинска сестра. Услугу неге корисника врши седам неговатељица. Иако овај модел ангажмана радника није предвиђен Решењем о броју запослених, здравствени радници су ангажовани, јер установа нема потписан уговор са Републичким фондом здравственог осигурања. Техничким пословима бави се дванаест радника, од тога једна главна куварица, једна куварица-посластичар, две помоћне куварице, једна спремачица, једна техничарка одржавања одеће,три домара – мајстора одржавања, два портира-чувара и један возач.*

***Делатност установе*** *је смештај и збрињавање одраслих и старијих лица и остале услуге социјалне заштите.*

*Ова делатност обухвата пружање следећих услуга:*

* *становање*
* *исхрана*
* *одевање*
* *одржавање личне хигијене*
* *одржавање хигијене простора*
* *нега*
* *помоћ и старање*
* *примарна здравствена заштита*
* *психосоцијална подршка, помоћ у решавању посебних социјалних и породичних проблема*
* *културно-забавне*
* *рекреативне*
* *окупационе и друге услуге.*

*Институционална заштита одраслих и старих је примарна и једина делатност установе у 2020. години. У извештајном периоду Установа није пружала остале услуге и програме, било да се ради о услугама које подлежу лиценцирању или не.*

*Површина Дома је 1600м2. Смештајни комплекс располаже са 16 смештајних јединица. Свака од тих јединица има три дела: двокреветну собу, трокреветну собу и купатило. Укупно, 16 двокреветних и 16 трокреветних соба чине смештајни капацитет Дома од 80 места.*

*Неопходно је, у сарадњи са локалном заједницом, решити питања уклањања или преуређења дрвених барака у непосредној близини објеката Домског одељења у којима су, у нехигијенским условима, дуги низ година боравила избегла лица која се сада налазе на смештају у Дому. Последица наведених чињеница је појава буба-шваба и сличних инсеката у собама Домског одељења, због чега су неколико пута у току ранијих година коришћење услуге дезинсекције Завода за јавно здравље. Такође, потребно је извести грађевинске радове на уређењу партера Домског одељења, с обзиром на чињеницу да се објекти налазе на стрмом земљишту које је неприступачно за кретање старих лица, нарочито оних који су теже покрети.*

*Објекти установе су прилагођени потребама особа са инвалидитетом и старих. Рукохвати и лифт олакшавају кретање унутар Дома. Тоалети су приступачни и прилагођени потребама корисника.*

*Дом располаже једним аутомобилом. Свакодневно се њиме возе корисници на прегледе и медицинске интервенције у одговарајуће установе, а пошто се једним делом административни и рачуноводствени послови обављају у Центру за социјални рад „Ужице“, употреба аутомобила олакшава комуникацију између Центра и Дома.*

*У новембру 2020. год. уграђена су двоја протипожарна врата у смештајном капацитету Домског одељења и Пројекат изведеног стања ради добијања употребне дозволе.*

*Сарадња са представницима локалних власти је на задовољавајућем нивоу. Заинтересованост становништва и представника локалних и републичких власти за проблеме са којима се суочавају корисници и установа, одраз су стања друштва, доминантних културних и политичких образаца.*

*Домско одељење је у току 2020. године сарађивало са невладиним организацијама, приватним сектором и државним установама из Ужица на побољшању квалитета живота корисника.*

***Услови рада***

*Услове рада у установи било би пожељно унапредити. Наиме, постоји потреба да се у будућности реновира постојећа управна зграда, коју користе радници управе и администрације.*

*У установи је ангажовано мање радника него што је предвиђено Решењем о броју радника надлежног министарства и знатно мање него што потребе корисника захтевају, што доводи до преоптерећености послом, грешкама у раду и честој изложености стресу. Ово даље негативно утиче на психосоцијално благостање запослених и корисника.*

*Информационо-техничка опрема Дома не може да подржи савремен начин пословања, који подразумева умреженост чланова Стручног тима. Шест компјутера којима установа располаже делимично су довољни за праћење и евиденцију рада са корисницима, али би умреженост између њих умногоме олакшала комуникацију између запослених и убрзало процес рада.*

***2. ЗАПОСЛЕНИ РАДНИЦИ***

*Установа је у току 2020. године имала 28 запослених радника. Од тога је двадесет један (21) радник ангажован уговором о раду на неодређено време , у оквиру кога је пет (5) неговатеља на основу Закључка Владе број 112-4022/2020 из маја месеца засновало радни однос на неодређено време, петоро (5) радника је ангажовано уговором о раду на одређено време, а осталих двоје (2) радника по осталим уговорима, ван радног односа.*

*Радна места Руководиоца домског одељења, социјалног радника и радног терапеута, финансира надлежно министарство. Осталим радницима плате се обезбеђују из прихода Дома – цене смештаја. Уговорима ван радног односа (уговор о делу, уговор о привременим и повременим пословима) ангажована су два (2) радника. Ангажмани ван радног односа, спроводе се у случајевима потребе за повећањем броја запослених и нормалног фукционисања Домског одељења и у току године било је промена што се тиче броја агнажованих радника на овај начин.*

*Финансијско-рачуноводствене послове обављају самостално финансијско-рачуноводствено сарадник Домског одељења и Одељење за финансије Центра за социјални рад „Ужице“. Здравствене услуге пружа двоје радника. Услугу неге корисника пружа седам неговатеља. Једна неговатељица је на трудничком боловњу, тако да је примљена неговатељица као њена замена до повратка са боловања. Техничким пословима бави се дванаест радника.*

*У полној структури запослених превагу односе жене (двадесет жена наспрам осам мушкараца). Троје запослених има више од 61 годину живота, десет (10) запослених има од 51-60 година, двоје (2) запослених има 50 година, ,седам (7) од 41-50 година, две(2) запослене имају 40 година, троје (3) запослених има од 31-40 и један (1) запосленин до 30 година.*

*На основу Препоруке Министарства за рад, запошљавање, борачка и социјална питања бр.500-01-7/2020-09 од 13.04.2020. године и члана 28 Статура Центра за социјални рад „Ужице“ са Домским одељењем за смештај одраслих и старијих лица „Забучје“, директор Центра, дана 15.04.2020. године, доноси одлуку о увођењу седмодневног сменског рада у две групе, прва група од 16.04.2020 – 22.04.2020. године и друга група од 23.04.2020 – 29.04.2020. године.*

*До краја 2020. године није било корисника заражених вирусом Ковид- 19.*

***3. ОБУКА И УСАВРШАВАЊЕ РАДНИКА***

*У 2020. години, с обзиром на епидемиолошку ситуацију одржано је више on-line обука запослених.*

*Дом планира обуке и усавршавања запослених у складу са понуђеним акредитованим програмима. У бази акредитованих програма Завода за социјалну заштиту, од програма који могу бити од помоћи запосленима у Дому, налазе се следећи програми:*

*- Eфикасна комуникација са старима*

*- Психосоцијална подршка у старости*

*- Едукација за обављање послова неговатељице у домовима пензионера*

*- Активирање корисника услуга смештаја за одрасле и старе за ангажовање у организованим активностима*

*- Превенција синдрома сагоревања код професионалаца у социјалној заштити*

 *- Радно-окупациона терапија у Служби за одрасле и старије*

**IV КОРИСНИЦИ УСЛУГЕ СМЕШТАЈА**

1. ***УКУПАН БРОЈ КОРИСНИКА ДОМСКОГ СМЕШТАЈА НА АКТИВНОЈ ЕВИДЕНЦИЈИ УСТАНОВЕ.***

*На дан 31.12.2020. на активној евиденцији Установе налазило се 78 корисника.*

1. ***СОЦИО-АНАМНЕСТИЧКИ ПОКАЗАТЕЉИ КОРИСНИКА***

*Већи удео жена (око 60:40) последица је демографских, економских и културолошких одлика (жене су дуговечније, материјало су угроженије, лакше се одлучују на смештај и сл). Што се тиче старосне структуре , до 64 године имали смо седам ( 7) ,од 65-79 година тридесет три ( 33), а 80 и преко 80 година тридесетосам (38) корисника.*

*Највећи број корисника, њих педесет један (51) су пре смештаја у Домско одељење, живели сами. Недостатак неформалне социјалне мреже и непостојање личних ресурса да организују самосталан живот, најчешћи је разлог за смештај у установу. У прилог томе говори и чињеница да су само две ( 2) кориснице пре смештаја у Дом живеле са брачним другом, а њих шест (6) са децом.Одређени број корисника је пре смештаја у установу, живео у Колективном центру за смештај избеглих лица у Ужицу или у другој установи социјалне заштите, на основу споразума Министарства рада и социјалне политике и Комесаријата Републике Србије.*

*Индикатори образовног статуса указују да је највећи удео корисника без формалног образовања или са незавршеном основном школом и то тридесетдва (32), затим са завршеном основном школом двадесетчетири ( 24), док је мањи удео корисника двадесет два (22) са средњим , вишим образовањем и високим образовањем.*

*Већина корисника у 2020. години (преко 95%) је са територије Златиборског октуга. Само преко Упутног органа Центра за социјални рад „ Ужице“ Ужице на смештају је ( шездесетшест) 66 корисника.То се објашњава жељом корисника Домског одељења да буду што ближе месту из кога су дошли у установу, због посете родбине или одласка кући за викенд.*

1. ***НАСИЉЕ НАД КОРИСНИЦИМА***

*Пријаве и жалбе се процесуирају у оквиру Стручног тима за пријем, премештај и отпуст корисника, у складу са важећим правилницима установе.*

*Жалбе корисника су се искључиво односиле на понашање других корисника. У свакој појединачној ситуацији, радници су поступили по усвојеним процедурама. Установљено је да се ради о свађи између корисника и да нема основа за подношење пријава или слања дописа органу старатељства.*

1. ***ЗДРАВСТВЕНА ЗАШТИТА***

*Здравствена заштита у Дому је организована у оквиру установе, на основу верификоване испуњености услова за пружање услуга примарне здравствене заштите.*

 *У Домском одељењу по основу уговора о допунском раду ангажваон је један лекар, док је у претходној години било два лекара. Лекар је ангажован на наведени начин, јер надлежно министарство није закључило уговор са Републичким фондом здравственог осигурања или на други начин обезбедило финансирање зараде здравствених радника. Зарада наведеног лица се финансира из цене смештаја.*

*У дому постоје евиденције о здравственим услугама и то: Књига интервенције, Књига протокола, Протокол болесника, Књига терапије и Књига незгода.*

 *У октобру и децембру Завод за јавно здравље Ужице испоручио нам је вакцине против сезонског грипа и пнеумоније ( пнеумокок вакцине) када су корисници успешно вакцинисани као превентивна мера редовне здравствене заштите.*

 *За полузависне и зависне кориснике, здравствени радници заказују консултативне прегледе специјалиста, а установа обезбеђује превоз и медицинску пратњу. Епидемиолошка ситуација изазвана вирусом Ковид – 19 значајно је утицала на могућност адекватне здравствене заштите корисника због ограниченог кретања и немоћности болничког лечења осим у случају хитних интервенција и прегледа. И поред овога, главна сестра, неговатељи и лекар су пратили здравствено стање корисника и складу са тим заказивали прегледе и узимали неопходне лабораторијске налазе од корисника без њиховог напустања Домског одељења у највећем броју случајева. Тиме смо их штитили од могућег заражавања као и неопходне изолазије у трајању од 14 дана.*

 *У октобру 2020. примили смо значајну донацију од Центра за палијативно збрињавање и палијативну медицну BELhospice из Београда за потребе најмање 50 корисника у циљу ефектвиних одговора на изазове настела услед Ковид – 19 епидемије у Србији која се састојанла од заштитних маски, заштитних рукавица, гелова за дезинфекцију, пелена, колица и душека. У децембру 2020.год. у сарадњи са Министарством за рад, запошљавање, борачка и социјална питања од стране UNDP стигла нам је донација техничких средстава у форми таблета Samsung Galaxy Tab A7 i TV Smart која је веома важна за комуникацију и информисаност корисника Домског одељења нарочито у услувима пандемије изазване вирусом Ковид – 19.*

**V СТРУЧНИ РАД**

*Пријем коринсика врши се у складу са чланом 12. Правилника о ближим условима и стандардима за пружање услуге социјалне заштите и интерним актима.*

 *Почетна процена у 2020. години је урађена за сваког новог корисника. Такође, за наведене кориснике урађен је индивидуални план услуге.*

*За све кориснике Домског одељења, урађен је степен подршке на скали функционалне ефикасности.*

*Од активности усмерених ка развијању и очувању потенцијала корисника, реализују се: подршка у изградњи и одржавању позитивних односа са другим лицима у окружењу (то су пре свега други корисници и запослени у Домском одељењу), организовање радно-окупационих и едукативних активности које подстичу стицање нових знања и вештина, али и утичу на очување постојећих капацитета, подршка у одржавању контакта са сродницима и другим лицима значајним за корисника (посебна пажња се посвећује корисницима, бившим избеглим лицима ,који знатно теже отржавају контакте са сродницима), организовање слободног времена у складу са потребама и интересовањима корисника, организовања културно-забавних садржаја у складу са интересовањима, жељама и способностима корисника у установи и изван ње, развој вештина за препознавање и решавање проблема, развој комуникационих вештина (посебан нагласак је на асертивној комуникацији), развој вештина за самозаштиту, пружање рехабилитационих и терапијских услуга (ове услуге су огранчене могућностима установе да ангажује стручно лице које ће радити са корисницима на пружању одговарајућих услуга. У пракси, услуга се ограничава на ангажман физиотерапеута преко Јавних радова Националне службе за запошљавање), помоћ у учвршћивању стечених знања и вештина...*

*Услуге радне и окупационе терапије користи већина корисника. Групном раду стално је посвећено 35 корисника, док се 30 повремено укључује. Радионичарском раду редовно присуствује 25 корисника, а још 30 се повремено укључује. Корисници правe ручнe радовe, гаје цвећe, одржавају дворишне површина и сл. Такође, неколико корисника се бави столарским радовима, као и прављењем украсних, уметничких фигура, како за унутрашњост, тако и за спољашње украшавање домског дворишта. Битно је напоменути да је епидемиолошка ситуација изазвана вирусом Ковид – 19 онемогућила окупљање корисника у већем броју ( максимално 5 ) и захтевала другачију организацију активности у скалду са предложеним мерама и препорукама ресорног министарства.*

*У Домском одељењу се велика пажња посвећује културно-забавним и рекреативним активностима корисника. Корисницима су на располагању библиотека Дома, ТВ сала, организован превоз до града на градске свечаности итд. На располагању су им и друштвене игре, сто за стони тенис, терен за боћање, а двориште Дома је уређено за шетњу и рекреацију.*

*Почетаком 2020. године свечано су обележени велики Хришћански празници – Бадњи дан и Божић као и Осми март – Дан жена уз пригодне поклоне дамама када је одржана модна ревија фризура и избор за најлепшу баку у сарадњи са Средњом техничком школом „Радоје Љубичић“ . Истим поводом је и предшколска установа „ Коцкица“ посетила нашу установа уз поклоне за кориснице.*

*Прослава Међународног дана старијих 01. октобра је организована тако да се првенствено испоштују превентивне мере заштите и без улазска удружења, културно уметничких друштава, школа, вртића и других установа и организација које су увек посећивале Домско одељење због могућности уношења вируса Ковид – 19 у установу. Организован је квиз уз награђивање победничке екипе и свечани ручак за све кориснике. Крајем године су подељени новогодишњи пакетићи које смо обезбедиле кроз донације вртића „ Лептирић“ из Ужица, „ Маслачак“ из Севојна и Црвеног крста Ужице.*

*Испитивање задовољства корисника није урађено. Планирано је да се у наредном периоду изврши испитивање прилагођеном WHOQOL-BREF скалом задовољства живота.*

**VI ОСТАЛЕ УСЛУГЕ КОЈЕ УСТАНОВА ПРУЖА**

***Установа не пружа ни једну услугу поред домског смештаја.***

**VII ЗАКЉУЧНА РАЗМАТРАЊА**

*Домско одељење за смештај одраслих и старијих лица „Забучје“, већ девет година пружа услугу институционалног смештаја. Досадашњим радом се профилисало као реномирана и препознатљива институција у региону. Извршена је одговарајућа организација рада, успостављени су многи механизми од значаја. Такође, решена су многа техничка питања. Од како је почео са примањем корисника, до краја 2020. године, у Дому су попуњени скоро сви капацитети, са флуктуацијама карактеристичним за овакву врсту установе.*

 *Са постојећим бројем запослених, постигнут је задовољавајући ниво пружених услуга, ако се у обзир узме чињеница да у Дому има мање запослених на неодређено време, од броја који је предвиђен Решењем Министарства рада и социјалне политике бр. 112-01-115/2011-09 од 30.03.2011. год.*

 *Рад на информисању становништва о раду Дома обављен је у току 2020. године, с тим што је информисање потребно подићи на виши ниво. Центар за социјални рад „Ужице“ у Ужицу и Домско одељење за смештај одраслих и старијих лица „Забучје“ на Забучју, имају врло добру сарадњу са Министарством рада и социјалне заштите и локалном заједницом, који препознају потребе младе установе за смештај корисника, а у циљу даљег развоја услуге смештаја, као и пружање подршке у побољшању квалитета исте.*

*Због недовољног броја запослених радника, стручни радници, стручни сарадници и технички радници, обављају одређен број послова изван оних описаних Правилником о организацији и систематизацији радних места, што додатно оптерећује постојећи кадар.*

*Квалитет живота корисника у установи је у складу са нормативним актима, прописаним за такву врсту услуге. Пожељно би било да издвајања за социјалну заштиту старијих на државном и локалном нивоу, буду повећана, а у складу са могућностима и расположивим буџетским средствима. Нерешено питање финансирања здравствене заштите и неге у Домском одељењу, доводи кориснике у стање ризика по здравље и живот , па је с тим у вези неопходно што пре наћи решење за напред наведено.*

***РУКОВОДИЛАЦ ДОМСКОГ ОДЕЉЕЊА***

 ***Слађана Рогић***